Un nen enlluernat\nTinc diversos cd’s favorits que escolto sense parar i me’ls poso a totes hores, molts d’ells mentre actualitzo aquest blog. Un d’ells és un conte cd que em va descobrir la meva amiga Silvia, d’un grup que desconeixia anomenat The Pinker Tones. Sí, en principi es un conte dirigit al públic infantil anomenat “Rolf y Flor”, però té quelcom que em posa de bon humor, em fa somriure i el millor de tot: em retroba amb un nen. Està bé, sóc conscient que tampoc és gaire difícil amb un pare que fins fa ben poc patia la síndrome de “Peter Pan", però l’essència del conte no només desperta al nen que porto dins, sinó que l’enlluerna. Per això cada cop que el Martí em diu de posar el cd del conte “Rolf y Flor” i que mentrestant jo li expliqui (està bé, molts cops sóc jo el que l’anima a fer-ho) sóc feliç...un nen gran feliç. És una excusa més per treure el nen que tinc a dins, al qual de vegades encara li haig d’explicar perquè he volgut ser pare de 2 criatures i que tot sigui dit...costa tant que ho entengui.\nEn obrir el conte i posar el cd, de retruc m’imagino els meus pares. Ells no van tenir la sort que té un servidor i van haver de patir els meus exquisits gustos musicals, és a dir als Parchis, Torrebruno, Teresa Raval, Enrique y Ana, Regaliz o “los payasos de la tele”. Recordo aquells discos i aquelles cançons amb una tendresa i felicitat acollonant, encara que estic segur que les migranyes dels meus pares devien ser de campionat. Amb això no estic dient que aquella música fos dolenta, ni molt menys, sinó que crec més aviat que de vegades si s’enfoca la música per a nens d’una manera més sincera, adulta i el més important,et poses en el lloc del nen, el resultat pot ser molt més gratificant per a tots. I és que ja sigui amb cançons mítiques com “como me pica la nariz”, “tigres/leones” o “El super disco chino” de la meva infància, com “Me llamo Rolf”, “Helado” o “Ukelele” dels The Pinker Tones, la música ha de formar part de les persones desde ben petites, soni com soni, i si a més tens la sort que és música de qualitat, elaborada, divertida i que enganxa a petits i grans com la del “Rolf y Flor” dels The Pinker Tones, doncs perdoneu-me l’expressió...és l’hòstia!\nI és que sí, el “Joan petit quan balla”, “cargol treu banya” “el gall i la gallina” i el “bon dia” estan molt bé per a la canalla, però què voleu que us digui, prefereixo escoltar el “Rolf y Flor” mentre ens fotem amb el Martí un entrepà de Nocilla i de pas cantem i ballem fent xivarri a casa rotllo “germans Oasis a una habitació de l’hotel”...i que ens escolti tot Sant Martí de Provençals! A més és un cd ideal per a aquelles entranyables caravanes cada cop que aneu a comprar xocolata i cd’s a Andorra i a les quals a més d’un pare li han vingut ganes de tirar-se per la finestra juntament amb aquell cd del nen, que t’ha fet escoltar ja 34 cops, de cançons que tot sigui dit, ja escoltaves tu quan eres petit ...cap problema pares! Poseu el “Rolf i Flor”, i problema solucionat!\nEscoltant i llegint el conte, et donen ganes de menjar sandvitxos de pernil, mostassa i cogombret, aprendre a tocar l’ukelele, viatjar en avió cada setmana o somiar...sobretot somiar. Somiar amb un món ple de música, somiar amb un món ple de colors... somiar amb un món millor.\nNo us diré res més del conte...bé, només una cosa: que us feu amb ell. Per moltes raons, però l’essencial és que gaudireu amb els vostres fills...bé i de pas, patireu un preciós flashback amb el que us vindran records que potser alguns teniu oblidats o amagats.\nEl Martí té 3 anys hi ja ha anat a diversos concerts, i el Mario? Doncs el Mario té 6 mesos i sabeu què? Ha anat a 2 concerts, i els dos de The Pinker Tones amb el seu “Rolf y Flor”. El primer va ser a la llibreria “La Petita” al barri del Poble Nou i el segon ha sigut aquest diumenge al matí a “la Pedrera”... el resultat ha estat un concert preciós amb un públic infantil entregat, i amb la col·laboració del dibuixant Miguel Gallardo (il·lustrador del conte) en directe,\nÉs emocionant veure com nens tan petits se saben totes les lletres de les cançons, però el que resulta realment emocionant és veure com 3 grandiosos músics fan transmetre un bon rotllo espatarrant a pares i fills amb la seva posada en escena, i amb una empatia amb la canalla, realment admirable. No sé perquè, però veient com pares i fills cantaven segons quines cançons, tinc la sensació que moltes d’elles es convertiran ben aviat en autèntics himnes de petits i grans, així que ja m’imagino als fills dels meus fills taral·lejant el “a todos nos gusta el helado” cada cop que es fotin un “frigopie” al càmping.\nEn sortir del concert no sé qui estava més “on fire”, el Martí, el Mario...o un servidor. I és que ja m’ho va dir el meu cunyat Alberto: “Ets el que més ha gaudit de tots!”. Doncs sí i sabeu perquè? Perquè moltes vegades hi ha pel·lícules, jocs, persones, berenars i milions de coses, que desperten al nen que tens dins teu, però si a més....l’enlluernen, doncs et sents molt feliç...et sents un nen molt feliç...un nen enlluernat.\nDe què parlem els papàs?


Aistes namelis Druskininkai Lituània - Ofertes d'hotels amb els MILLORS DESCOMPTES EN LÍNIA\nPer als viatgers què vulguin captar les imatges i els sons de Druskininkai, Aistes namelis és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Aistes namelis asseguren una estada plaentera als seus clients. Aquest hotel ofereix nombroses instal.lacions en el lloc per satisfer el més exigent dels clients.\nGaudiu de les comoditats d'alta gama com ara calefacció, aparell de televisió, cuina americana, nevera, sala d'estar per tal de relaxar-vos després d'un cansat dia. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com jardí. Descobreixi una encantadora mescla de servei profesional i ampla gama de característiques a Aistes namelis.


La vicepresidenta i consellera d'Igualtat i Polítiques Inclusives, Mònica Oltra, ha anunciat que el Consell posarà en marxa una Estratègia Valenciana per a la Igualtat i la Inclusió del Poble Gitano, en col·laboració amb totes les entitats representatives, i que pretén ser el punt de partida sobre el qual abordar aquelles qüestions pendents per a la integració d'aquest col·lectiu.\nOltra ha realitzat aquestes declaracions en la presentació de la campanya institucional amb motiu de la celebració del Dia Internacional del Poble Gitano, on ha concretat que, de manera immediata, es convocaran els diferents agents implicats, administracions, entitats i experts, amb l'objectiu de traçar una sèrie de mesures que contribuïsquen a avançar en la igualtat del poble gitano.\nAquesta Estratègia Valenciana abordarà qüestions com la millora de la qualificació professional, l'accés al mercat laboral, la reducció del percentatge de llars de famílies gitanes considerats com a infrahabitatges i la reducció de les desigualtats socials en l'àmbit de la salut, segons ha explicat la vicepresidenta.\nHa defés que, a més d'abordar aquestes qüestions, des de la seua Conselleria també veuen important, per a avançar en la integració, el reconeixement de la llengua romaní, pròpia del poble gitano, com a llengua pròpia de la Comunitat Valenciana, junt amb el valencià i el castellà, ja que aquest és un gest que serveix per a "visibilitzar" la realitat i la història d'aquest col·lectiu, "que és del que es tracta".\nAl seu parer, la posada en marxa d'aquesta estratègia és necessària perquè el poble gitano és un dels col·lectius que més ha patit l'exclusió en tot el món i a pesar dels significatius avanços de les últimes dècades, l'exclusió continua. Per aquest motiu considera fonamental "sensibilitzar la població denunciant el racisme i invitant a desfer estereotips i prejudicis".\nEn aquest sentit, la campanya institucional va en el camí de la conscienciació i la visibilització de la situació de discriminació, gitanofòbia i racisme perquè segons ha assegurat part de l'origen en les situacions d'exclusió i discriminació té les seues arrels en "el desconeixement d'aquestes realitats i en els estereotips i prejudicis construïts contra aquest col·lectiu, encara més greu per segles d'exclusió i persecució".\nEs tracta, ha matisat la vicepresidenta, de visualitzar que és possible no discriminar el poble gitano, "volem traslladar una imatge de normalitat en la igualtat i en la convivència i aprofitem un missatge en positiu: «Gitanítza't per la Igualtat". Volem combatre la imatge social negativa i estereotipada de la comunitat gitana, tan arrelada en la nostra societat, visibilitzant la pluralitat i diversitat existents dins del poble gitano.\nLa campanya institucional, amb un cost estimat de 16.000 euros, estarà present en les ciutats de València, Castelló i Alacant, on es distribuirà en col·laboració amb els ajuntaments, i també en altres municipis de les tres províncies en col·laboració amb les diputacions provincials. A més es difondran en centres educatius i sanitaris.\nTambé ha avançat que el Consell aprovarà demà una declaració institucional sobre el Dia Internacional del Poble Gitano i es posaran banderes al·lusives en el Palau de la Generalitat i en la seu de la Vicepresidència, Igualment se celebrarà una recepció a les entitats en el Palau, per "aconseguir el reconeixement institucional del poble gitano a la Comunitat Valenciana, així com del romaní, que també forma part de la nostra diversitat lingüística".\nParal·lelament, la Conselleria, en col·laboració amb l'Ajuntament i la Universitat d'Alacant, han organitzat per al 12 d'abril la commemoració d'aquest dia, amb un acte institucional i amb unes jornades de reflexió sobre la 'Situació i reptes del Poble Gitano, que es tancarà amb un concert en la Conxa de l'Esplanada.\nLa vicepresidenta Mònica Oltra s'ha compromés a "promoure mesures que reduïsquen la desigualtat que afecta les persones gitanes, especialment en l'àmbit educatiu, tan important per a la igualtat d'oportunitats de les futures generacions".\nIgualment, ha mostrat l'interés del Consell a afavorir la "participació activa de gitanos i de gitanes en tots els àmbits i espais de la nostra societat", a lluitar contra la discriminació i la creixent gitanofòbia, que limita el desenvolupament personal i professional de les gitanes i els gitanos, atenta contra la dignitat de les persones i vulnera drets fonamentals".\nOltra anuncia una Estratègia Valenciana per a la Igualtat i la Inclusió (...)


Neus Zapata: “En cada restauració de la Casa Batlló descobreixes coses increïbles” | Casa Batlló d'Antoni Gaudí, Barcelona\nNeus Zapata: “En cada restauració de la Casa Batlló descobreixes coses increïbles”\nNeus Zapata porta 32 anys treballant en restauració. Des dels 90 és copropietària d’una empresa de conservació i restauració (ECRA S.L.) i en l’actualitat afronta un dels reptes més emocionants de la seva carrera: restaurar la Planta Noble de la Casa Batlló.\nQuè significa per a tu treballar com a restauradora a la Casa Batlló?En aquests moments és un gran repte. La meva empresa porta anys treballant a la Casa Batlló i actualment hi ha molts fronts oberts. A més, li tinc especial afecte a la Casa. De petita passava amb cotxe amb els meus pares i em cridava l’atenció la façana. Per a mi era com de joguina. Abans les balconades eren negres i tenia un aspecte fantasmagòric. Em deixava hipnotitzada.\nCom és el teu dia a dia laboral?Doncs normalment estic a primera línia. Encara que tingui una empresa i treballem amb col·laboradors, gairebé sempre faig de restauradora. És molt important estar a l’obra: et permet establir els ritmes de treball, planificar-ho bé, solucionar imprevists… Així tot surt millor.\nCom és el procés habitual d’una restauració?El primer és documentar-se: buscar informació, fer fotos de la zona i tenir un mapping d’alteracions, és a dir, un plànol en el qual especifiques totes les patologies de la superfície o objecte de restauració.\nI després?Diagnostiquem les patologies que pateix un edifici a nivell ornamental i després fem una proposta d’intervenció. Normalment cal fer analítiques, però has de saber què cerques. Una analítica és una resposta a una pregunta. Per tant, primer de tot has de pensar quin és el teu dubte, la teva hipòtesi.\nUn treball de detectius.Doncs sí! I després ve el procés de neteja. Cal netejar les superfícies embrutides pel pas del temps. A les façanes això és molt rellevant perquè som a Barcelona, una ciutat contaminada i propera al mar. Pensa que la nostra prioritat és conservar abans que restaurar i això implica fer una conservació preventiva. El material ha d’estar en bones condicions i la neteja prevé la deterioració. Una cosa tan simple com aspirar la pols superficial preserva els materials en millors condicions.\nI després?Després, en cas necessari, vénen les restitucions volumètriques; és a dir, recuperar els volums existents que s’han perdut amb el pas del temps. Finalment ve la restitució cromàtica. Sovint el color no s’adequa a l’original i, per tant, has d’acabar ajustant-lo. I després hi ha la consolidació i protecció. De vegades cal protegir l’objecte restaurat amb productes específics per evitar la deterioració de l’original.\nLa nostra prioritat és conservar abans que restaurar\nI què esteu fent actualment a la Casa Batlló?Ara estem restaurant l’estuc de la Planta Noble. Després de fer diverses cales, vam descobrir l’estuc original amagat sota diferents capes de pintura. Les parets parlen. Quan elimines la pintura trobes informació oculta.\nPots parlar-nos una mica més de l’estuc?L’estuc és un arrebossat de paret que pot tenir molts tipus d’acabat. Sol fer-se de forma artesanal i tenir 2 capes. La primera és de calç, sorra i de vegades conté una mica de pols de marbre. La segona sol estar feta amb calç i pols de marbre molt fina. Però l’estuc de la planta Noble és molt especial: no és homogeni, mostra degradacions de color subtils i és diferent a cada sala. Les sales de la part lateral de la casa tenen colors més terrosos i rosats. En canvi, a la sala central que dóna al Passeig de Gràcia hi dominen els blaus i els grisos. En realitat les parets originals eren molt més clares que les actuals.\nI quins passos se segueixen per recuperar-ho?Primer hi ha un decapat mecànic que es porta a terme amb bisturí i després es realitza un decapat químic. Després netegem la superfície eliminant-ne els residus. I finalment ve la restitució, encara que per replicar l’estuc original abans cal fer diferents proves. Experts estucadors l’han analitzat i la tècnica d’execució encara és un misteri, tot i que podem imaginar-la.\nQuins altres reptes implica aquesta restauració?Principalment minimitzar l’impacte en la visita cultural i coordinar-se amb les obres. La Casa segueix oberta i hi ha altres obres en curs, la qual cosa t’obliga a cuidar molt el temps d’execució i a tenir un planning molt ajustat.\nI a més treballeu en un espai molt petit.Sí! De vegades som 6 persones treballant en una sala petita, i això no és gens fàcil. Per sort són persones molt involucrades, que coneixen molt bé Gaudí i que han participat en altres restauracions. Gaudim molt del nostre treball. És molt vocacional, i molt cansat! Els que ens dediquem al patrimoni tenim un treball molt dur però amb moltes recompenses. És molt gratificant.\nHavies treballat abans en alguna obra de Gaudí?Sí, en moltes: Palau Güell, Colònia Güell, Parc Güell… També he treballat al Pavelló de la Mercè de l’Hospital de Sant Pau i a la casa d’estiueig de Puig i Cadafalch a Argentona, entre molts altres treballs. Però aquesta casa és molt especial. Jo gaudeixo molt treballant aquí. En cada restauració de la Casa Batlló descobreixes coses increïbles, sempre hi ha novetats, coses ocultes… Jo he treballat molt Gaudí però en aquesta Casa li van donar via lliure per fer el que volgués i es nota que va fruir. Es veu en tot: en els colors, les formes, la llum… Si compares amb altres obres aquesta és molt diferent. Aquí Gaudí va ser feliç!


Un Crodino, per favore – Il Tartufo Bianco\nUn Crodino, per favore\nCom us comentava en el post de l’Aperitivo o Happy Hour italiana, hi ha una beguda que considero ideal per acompanyar-lo, ja que em té el cor robat tot i que, malauradament, encara no es troba als supermercats: el Crodino. Crec que en algunes botigues especialitzades en productes italians de Barcelona es pot trobar, però no n’estic segura. El que sí us puc dir és que quan viatjo en cotxe a Itàlia o conec algú que ho ha de fer, n’encarrego desenes d’ampolles!\nLa meva història d’amor amb el Crodino va començar l’estiu de 2007, a Sicília. No acostumo a beure alcohol, i com a alternativa a l’aigua o al refresc amb gas, vaig decidir llançar-me a la piscina i tastar el líquid taronja de l’Analcolico Biondo che fa impazzire il mondo (simpàtic eslògan que ve a dir-nos que aquest beuratge sense alcohol fa embogir el món). A mi em va impactar i des de llavors, cada diumenge procuro obrir-ne un!\nI per què m’agrada tant el Crodino? Hi ha diversos motius. El seu sabor ataronjat, que està a mig camí entre la dolçor d’aquesta fruita i les seves notes més amargants, el seu punt refrescant (i més si es redueix amb una mica de gel), el fet que no porti alcohol i per últim, les seves reduïdes ampolles (10cl!) que fan que, contràriament al que em passa amb altres refrescos, no m’acabi cansant! És un company ideal mentre es prepara el dinar, el sopar o simplement es vol fer un aperitiu. I una alternativa sense alcohol a la cervesa, al Martini, al Campari amb Soda o a l’Spritz Aperol. Per cert, com a curiositat us diré que aquesta beguda, que forma part del grup Campari, rep aquest nom pel poble de l’Alt Piemonte on tradicionalment s’embotellava, Crodo.\nAls qui sigueu de vermuts, el Crodino us recordarà, en essència, al tradicional Bitter Kas, no tant pel sabor sinó pel tipus de beguda. Hi haurà qui el trobi estrany, perquè creurà que és massa dolç, o massa amargant, segons com es miri. Però us animo a provar-lo, i si teniu pensat viatjar properament a Itàlia, demaneu-ne un que us acompanyi durant un aperitiu. No us n’arrepentireu!\nTot esperant que algun dia, la marca decideixi aterrar a casa nostra….\ngener 10, 2013 gener 10, 2013 2 comentarisaperitiu, Aperol, beure, Crodino, martini, spritz\n2 thoughts on “Un Crodino, per favore”\ngener 10, 2013 a les 11:22 pm\nDoncs té bona pinta… per color em recorda una mica a l’Irn Bru escocés, però aquest té molt gas i és hiperdolç 😉\ngener 11, 2013 a les 7:56 am\nDoncs ja investigaré sobre l’IrnBru! El que sí et puc dir és que abans d’anar a Berlín vaig llegir la teva recomanació del Bionade i he de dir que és… simplement deliciós!!!!\nAnterior Previous post: L’aperitivo italiano o Happy Hour\nSegüent Next post: La crema catalana agrada (també a l’estranger!)


El Saló del Còmic torna molt cinèfil | EL CINÈFIL\nEl Saló del Còmic torna molt cinèfil\nActualitatFestivals i activitatsLlibres i còmics 28 d'Abril de 2016 Ylenia Cañadas 0\nLa presència del Fank Miller és un dels plats forts cinèfils d'aquesta edició\nDel 5 al 8 de maig els fans del còmics tenen una cita imperdonable a la Fira de Barcelona. Arriba la 34ª edició del Saló Internacional del Còmic de Barcelona,organitzat per Ficomic, que també desenvolupa les edicions del Saló del Manga. Aquest any comptarà amb 45.000 metres quadrats entre els pavellons 1, 2 i la plaça Univers de la Fira. Durant el transcurs de l’esdeveniment tindran lloc exposicions, conferències, tallers i signatures d’autors destacats del còmic tant de nivell nacional com internacional. A més, l’esdeveniment té aquest any més que mai excuses molt cinèfiles per a fer-hi una visita.\nEl cartell d’aquesta edició fa un homenatge a Francisco Ibáñez, autor de Mortadelo y Filemón, 13, Rue del Percebe, El botones Sacarino o Rompetechos. Hi haurà una exposició monogràfica dedicada al creador de grans còmics que han estat adaptats al cinema en vàries ocasions. Vinyetes sobre Rodes serà l’exposició principal amb un focus centrat en els vehicles que surten als còmics: cotxes, motos o bicicletes. A part de veure més de 200 vinyetes originals, es podran veure vehicles originals de les historietes. Els pavellons albergaran altres mostres com Las Meninas (premi Millor Obra d’Autor Espanyol 2015) i les dedicades a autors guanyadors de l’anterior edició: Enrique S. Abulí (Gran Premi Saló), Miki Montlló (Autor Revelació) i Thermozero Cómics (Millor Fanzine). També es rendirà un homenatge a Luís Bermejo un dels grans dibuixants de la nació conegut per El Capitán Trueno, Apache o llibres il·lustrats d’El Senyor dels Anells, entre d’altres.\nDurant els 4 dies hi haurà un espai dedicat als videojocs, un sector cada vegada amb més potencial dintre del sector, ja que molts dibuixants de còmics participen en la producció dels videojocs. Dins l’ampli ventall d’activitats també els més menuts podran entretenir-se aprofitant els tallers de pintura, maquillatge i dibuix relacionat amb l’educació vial (aprofitant la temàtica de l’exposició principal), així com el taller de còmic i aerografia que seran accessibles al públic gràcies a l’escola de Còmic Joso, una oportunitat per conèixer el procés de creació gràfic i narratiu de les historietes. Una de les principals activitats que ha anat agafant força, en especial per la influència del còmic manga és el Concurs de Cosplay (art de disfressar-se com personatges de còmics, pel·lícules, videojocs, etc), que tindrà lloc a la sala d’actes.\nUn protagonista de cine\nLa presència d’autors de tot el món serà impressionant però el plat fort el marcarà la presència de Frank Miller, un dels dibuixants claus de DC Comics que va traspassar la frontera del dibuix per a dirigir adaptacions cinematogràfiques d’històries seves com ara Sin City, The Spirit o productor a 300. Aquest any es compleixen 30 anys de la seva versió del súperheroi Batman i per això, Miller, oferirà una conferència el dia 7 de maig.\nUn altre dels convidats d’honor és el creador d’una de les sèries d’animació més popular actualment i que compta amb multitud de merchandising: Gumball, comèdia familiar que combina elements animats per ordinador amb stop motion, animació tradicional i elements de la vida real. Produïda per Cartoon Network i enfocada a un públic infantil entre 6 i 11 anys, tracta la vida de la família Watterson (en honor a Bill Watterson, creador de Calvin i Hobbs) i les seves hilarants situacions que ressolen de manera fresca i impredictible, sempre amb humor. Juntament amb el creador, Ben Bocquelet, visitarà el Saló el director de la sèrie, Mic Gravers.\nCom a novetat, se suma al llistat de col·laboradors Cinesa, que oferirà un descompte per a les entrades del Saló als posseïdors de la Cinesacard (targeta de soci). A més, l’empresa exhibidora emetrà l’spot oficial del saló abans de les pel·lícules. Cinesa que es defineix com una empresa que aposta pel cinema de súperherois ho vol demostrar portant-los a la gran pantalla sempre que hi ha l’ocasió.\nEls fans de Independence Day estan d’enhorabona, ja que Fox ha anunciat que hi haurà una rèplica de la nau Moon Tug pressent al Saló del Còmic, precisament aquest estiu arriba Independence Day: Resurgence, desprès de 20 anys desde que es va estrenar la primera i va captivar al públic amb la invasió alienígena.\nEl cinema i el còmic cada vegada estan més units, El nombre d’adaptacions que passen de la vinyeta a la pantalla va en augment. Properament s’esperen 25 títols que sorgeixen d’idees basades còmics i els últims anys hem vist com el manga tampoc no s’escapa de ser adaptat al cinema.\nTota la informació sobre preus d’entrades, horaris, accés, etc es pot trobar a la pàgina de l’esdeveniment.


Ontinyent obri el termini per sol·licitar ajudes per bonificar fins al 90 % l’IBI a les famílies amb rendes baixes | Valencia Extra\nL’Ajuntament d’Ontinyent ha obert el termini per sol·licitar ajudes per bonificar l’Impost de Béns Immobles (IBI) a l’habitatge habitual fins a un 90% als nuclis familiars que tinguen rendes baixes.\nLa regidora d’Hisenda, Natàlia Enguix, explicava que la continuïtat d’aquesta línia d’ajudes “respon a la voluntat del Govern d’Ontinyent d’ajudar a la quantitat més gran possible de nuclis familiars, en un any especialment complicat per a moltes famílies arran de la pandèmia de la Covid-19”, manifestava. Així mateix, recordava que durant el confinament l’Ajuntament va retardar i ampliar en dos mesos el pagament voluntari dels principals tributs municipals per “atendre una situació excepcional, amb l’objectiu d’ajudar a empreses i particulars a fer front als efectes econòmics de la situació generada per la Covid-19”, manifestava la regidora.\nEl termini per presentar sol·licituds romandrà obert fins al 30 de setembre de 2020. Les persones interessades hauran de descarregar-se la instància que es troba a la web de l’Ajuntament d’Ontinyent, situada a la columna de la dreta al bàner “Ajudes IBI”.\nAixí, les ajudes són de fins al 90% de l’IBI amb un màxim de 216 euros per als nuclis familiars amb ingressos de 0 a 537,84 euros; i de fins al 60% de l’impost amb un màxim de 144 euros per als quals tinguen ingressos d’entre 537,84 i 806,76 euros, estant l’IPREM (indicador públic de renda d’efectes múltiples) el coeficient a seguir. Aquestes ajudes, considerades com a guany patrimonial a efectes fiscals, van ser atorgades en 2019 a 80 unitats familiars.


Festival de Fanals Xinesos | L'origen del Festival\nProduït per\tDHZ Brothers Entertainment S.L.\nInici El Festival\nCircuit de la visita\nMenjar i souvenirs\nArt i Artesania Esdeveniments\nTallers Artesanals de Fanals Xinesos\nL'origen del Festival de Fanals Xinesos\nEls espectacles de fanals tenen una llarga tradició a la Xina. El Festival de Fanals Xinesos és precisament una de les seves grans festes que se celebra al moment de la culminació de l'Any Nou Xinès (el 18 de febrer d'aquest any, segons el calendari lunar) i durant el Festival de la Lluna (a mitjans d'agost).\nLlegenda de l'emperador de Jade\nExplica la llegenda que una bella cigonya va venir a la Terra des del Cel i va ser assassinada per uns vilatans. Això va fer enfadar l'Emperador de Jade (el governant del cel segons la mitologia xinesa) al Cel perquè aquella cigonya era la seva favorita. Va preparar llavors com a venjança una tempesta de foc per destruir el poble, que tindria lloc en el quinzè dia lunar.\nLa filla de l'Emperador de Jade, que simpatitzava amb els vilatans, els va advertir del pla del seu pare. Els habitants del poble estaven terriblement espantats i es van posar a buscar una manera de salvar el seu poble de la seva imminent destrucció.\nUn savi del poble veí va suggerir que cada família pengés llanternes vermelles al voltant de casa seva, creés fogueres als carrers i fes petards durant els dies catorzè, quinzè i setzè del mes de gener en el calendari lunar. Així semblaria que el poble estigués cremant i d'aquesta manera ho van complir els seus habitants.\nEfectivament, les tropes enviades per l'Emperador de Jade van pensar que el poble estava en flames, de manera que van tornar a informar a l'Emperador que el poble ja estava cremant. L'Emperador de Jade, satisfet en sentir aquestes paraules, va avortar el seu pla.\nDes d'aquest dia, la gent celebra l'aniversari d'aquesta llegenda el quinzè dia de gener del calendari lunar encenent fanals als carrers i amb petards i focs artificials.\nLlegenda de l'emperador Hang Ming Di\nLa seva celebració es remunta al regnat de l'emperador Han Ming Di (28-75 DC). Segons la llegenda, l'Emperador era seguidor del Budisme i just durant el seu regnat, un dels homes religiosos més importants de l'època, Cai Yin, va tornar de l'Índia amb les doctrines i escriptures budistes. Cai Yin va informar a la seva Majestat Han Ming Digues que en el quinzè dia del primer mes de cada any portaria a terme una celebració per adorar a Buda.\nEn assabentar-se d'això, l'Emperador va demanar que en aquest dia exacte tots els fars dels temples i els palaus s'encenguessin per mostrar respecte a Buda, seguint la festivitat índia. Amb el temps, aquesta pràctica va ser adoptada per la gent del poble.\nEntrades online a\nEndinsa't en la cultura xinesa i coneix els secrets dels majestuosos fanals orientals. No et perdis aquest festival únic!\nCarrer de la Pau, 1. 08930 - Sant Adrià del Besòs, Barcelona\nEmpresa: DHZ Brothers Entertainment S.L.\nDirecció: Paseo de Gracia 118, Planta Primera Barcelona 08008.


Un conjunt d'actuacions milloraran el medi aquàtic del delta\nInici » Actualitat » Notícies » Un conjunt d'actuacions milloraran el medi aquàtic del delta\nL'alcalde del Prat, Lluís Tejedor, i el conseller de Medi Ambient i Habitatge de la Generalitat, Francesc Baltasar, visiten les zones on es faran aquestes actuacions.\ndijous, 26 octubre, 2006 - 10:15\nTejedor i Baltasar, acompanyats pel director de l'Agència Catalana de l'Aigua (ACA), Manel Hernánez, van visitar ahir el Parc del Riu (tram urbà del Llobregat, entre els ponts de l'autovia i el de Mercabarna) i els Espais Naturals del Riu (a la zona de la desembocadura), dues de les zones del delta del Llobregat on es faran actuacions de millora del medi aquàtic.\nEls principals objectius d'aquestes actuacions previstes són: millorar la qualitat del medi aquàtic, inclòs el medi marí del delta del Llobregat i dels seus espais naturals; fomentar l'ús educatiu i social d'aquest entorn natural; construir les infrastructures que assegurin la millora de la qualitat sanitària de les aigües del litoral; construir dipòsits anti-descàrrega per evitar la contaminació en casos d'avingudes d'aigua; i executar un sistema de pous de l'aqüífer superficial que permetin garantir un cabal mínim de manteniment de la xarxa de canals de desguàs per aconseguir una adequada qualitat ambiental.\nAquestes actuacions, que es duran a terme en tres anys (del 2006 al 2008), les impulsa el Departament de Medi Ambient i Habitatge de la Generalitat, mitjançant un conveni amb el Ministeri de Medi Ambient, administració que aportarà la major part del pressupost necessari per dur-les a terme.\nEndegament del tram urbà del riu\nDurant la visita, Manel Hernández va explicar el projecte d'endegament del tram del riu Llobregat situat entre el pont de l'autovia i el de Mercabarna, amb l'objectiu d'evitar el desbordament del riu en cas de fortes avingudes d'aigua.\nEl coordinador dels Serveis d'Urbanisme de l'Ajuntament del Prat, Carles Prieto, va detallar el projecte d'integració urbana d'aquest tram de riu entre ponts, amb la creació d'un parc accessible des de la ciutat. Aquest nou espai lúdic acollirà un centre de rem i diversos itineraris de passeig a la vora del riu.\nEn el següent document (Pdf) hi trobareu informació addicional.


UIC Barcelona signa un conveni marc de col·laboració amb la Universitat Estatal Social de Rússia (RGSU) | UIC Barcelona\nAquest conveni de col·laboració va ser presentat en una sessió pública el 3 d’octubre passat per Montserrat Gas, directora de l’Institut d’Estudis Superiors de la Família, i Pilar Lacorte, sotsdirectora de programes docents. El conveni signat amb la RGSU és la base per a altres acords entre totes dues entitats i té l’objectiu de promoure l’intercanvi d’estudiants de grau i postgrau entre totes dues universitats.\nLa RGSU ha manifestat el seu interès a incorporar el Postgrau Matrimoni i Educació Familiar –en les seves versions en anglès i rus– en la seva oferta de postgrau. Es preveu que en el futur professors i estudiants d’aquesta universitat cursin aquest postgrau i obtinguin una doble titulació.\nLa Universitat Estatal Social de Rússia http://en.rgsu.net/ va ser fundada el 1991. Aquesta universitat és actualment la primera en el desenvolupament de reformes socials i a impulsar programes entorn de les àrees de treball social, discapacitat, joventut i gerontologia. Des dels seus inicis han passat pels seus programes més de 400 mil treballadors socials.\nMarc Grau presenta a Hongria els resultats d'un estudi sobre el temps dedicat als fills\nL'IESF publica les intervencions del seminari sobre el consentiment dels pacients


elMercadal - Diari optimista de Catalunya - Pere Buhigas dirigirà la nova etapa de RTVE Catalunya\nPere Buhigas dirigirà la nova etapa de RTVE Catalunya Destacats\nPere Buhigas (Barcelona, 1958) ha estat nomenat nou director del centre de producció de RTVE Catalunya amb l'objectiu d'iniciar una nova etapa en què la ràdio i la televisió públiques potenciïn l'oferta d'informatius i programes. Buhigas substitueix en el càrrec Carles González, que l'ha ocupat des de maig del 2016, coincidint amb el 60è aniversari de TVE a Catalunya. Llicenciat en Periodisme, enginyer tècnic de Telecomunicació i diplomat en Estudis Avançats en Comunicació Audiovisual i Publicitat, va comença la seva carrera a Ràdio Joventut de Barcelona el 1979 i va acabar sent director de les emissores de RNE a Ponferrada, Salamanca, Lleida i Tarragona. També ha estat director d'Informatius i Programes de la cadena a Barcelona.\nMés en aquesta categoria: « L'ACA destina més de 571.000 euros a municipis de Lleida per reparar danys dels aiguats de l'octubre Boí Taüll fa història i registra el millor mes de febrer de la darrera dècada »


La Setmana de la Dona de Bellreguard complix 30 anys - Levante-EMV\nLa Setmana de la Dona de Bellreguard complix 30 anys\n? Les activitats, per a totes les edats, comencen amb un taller pràctic de fotografia i acabaran el 10 de març amb contacontes i monòlegs\nlevante-emv gandia 03.03.2018 | 23:55\nDones participants en les activitats de la Setmana de la Dona de Bellreguard. levante-emv\nLa Setmana de la Dona de Bellreguard celebra enguany 30 anys amb un programa d'activitats que ha començat amb un taller pràctic de fotografia amb el mòbil a càrrec de Juan José Todolí, que és precisament l'autor de l'exposició Elles ho inventaren, que s'inaugurarà el dijous 8 de març a les 20 hores la Casa de Cultura en la qual gent de les totes les edats s'han fotografiat amb objectes inventats per dones.\n«Encara hi ha molta gent que desconeix que moltes coses han estat inventades per dones», raona Geno López, presidenta de l'Associació de Dones, que explica que la idea va partir de l'anterior regidora de l'àrea d'Igualtat, Dora Salavert. L'actual regidor d'Igualtat, Salvador Torres, tambié ha dit que «les dones de Bellreguard demostren un altre any que són un dels col·lectius més dinàmics del poble, saben que ens tenen al seu costat i que compartim amb elles la lluita contra desigualtat».\nL'Associació de Dones de Bellreguard han organitzat 8 dies carregats d'activitats per a tots els gustos i edats. Demà dilluns a les 18.30 al saló de plens, els professors dels cursos d'activitat física per a les dones oferiran la xarrrada Dona i vida sana. En el mateix lloc i a la mateixa hora, però dimarts, les ONG Viviendas para los sin techo i Globalmón, en col·laboració amb l'Associació Art i Més, organitzen un taller de reciclatge de roba per a donar-li una segona oportunitat a la que es troba en desús. Dimecres des de les 16 hores hi haurà jocs de taula a la llar dels jubilats. Dijous a les 14 hores hi haurà dinar al llar dels jubilats i master class de zumba.\nDivendres a les 19 hores, l'Associació de Víctimes de la Violència de gènere Utopia Iguala oferirà una xarrada sobre com acompanyar de manera útil les víctimes de violència de gènere en l'adolescència i les primeres relacions.\nCom recorda Irene Cremades, membre de Xaperes en Moviment, que organitzen la xarrada, «l'educació és fonamental per a combatre les desigualtats en la infantesa, l'adolescència i la vida adulta». Amb eixa finalitat organitzen el dissabte que ve a les 17 hores al pati de les Escoles Velles el contacontes Celebrem el dia de la dona lluitadora, sobre casos de dones d'èxit per tal d'apoderar xiquetes i xiquets.\nDivendres a les 9 de la nit hi haurà sopar i festa de disfresses amenitzada per Figatells Batukats amb premis a les millors disfresses individual i col·lectiva. I les activitats acabaran dissabte 10 de març a les 20 hores a la Casa de Cultura on Monológos con ovarios presentarà Enrollados, i al qual anima a portar productes d'higiene domèstica i personal, com ara dentífric, maquinetes i espuma d'afaitar com a contribució solidària per donar-ho a les associacions de la comarca perquè ho facen arribar als més necessitats.


Nostàlgics disfressats de socialistes\n"El procés és un clar atemptat contra els interessos d'un règim podrit de corrupció i autoritari, que no representa els interessos d'Espanya ni dels seus ciutadans, sinó d'una colla d'amics"\nper Gemma Aguilera Redactora 17 de juny de 2017 19:00\nLa societat espanyola 'està en deute' amb el PSOE de Felipe González i Alfonso Guerra. En bona mesura, és gràcies a ells que Espanya manté, més de quatre dècades després, un sistema judicial i policial empeltat de franquisme, i sobretot, un llenguatge i un imaginari col·lectiu social en què la por a la repressió judicial i policial, és a dir, les amenaces d'abocar el pes d'un Estat i de les seves clavegueres sobre una determinada població o fins i tot sobre una sola persona, s'accepten encara majoritàriament com un acte de democràcia. En nom de la unitat d'Espanya i del seu passat gloriós. El PSOE d'aquests dos barons de dubtosíssima trajectòria moral i allunyadíssims del socialisme històric que Pedro Sánchez intentarà ressuscitar, va prendre el control de l'Estat el 1982 i es va dedicar a consolidar una Transició que, lluny de pretendre la democratització absoluta de l'Estat com a objectiu prioritari, estava pensada per consolidar poders heretats de la dictadura que garantissin el blindatge d'un règim que ja va néixer corrupte, cosit a mida per a glòria de les elits polítiques i econòmiques disposades a entrar al búnquer –això incloïa els nacionalismes perifèrics-, i legitimat per una monarquia il·legítima.\nSense aquesta 'feina' del PSOE, i per descomptat, reforçada i ampliada pel PP, avui, molt probablement el règim del 78 seria història i Espanya seria una democràcia sense escletxes. Però la realitat és que tots dos recullen els fruits de la connivència absoluta pel que fa a una concepció de l'Estat etnicista que posa per davant la bandera abans que la gent. I tots dos es van comprometre a no trencar definitivament amb el franquisme. Han sentit el PSOE demanar perdó pels crims del franquisme o declarar il·legals les lleis franquistes que van permetre executar milers de persones? En absolut, ni en els moments més progres de Zapatero i del 'Govern amic' a Catalunya. Només una llei de memòria històrica incompeta i tímida els separa del PP. I ara que el règim se sent atacat, per primera vegada en dècades, per Catalunya i també per Podemos, és moment de recordar qui mana aquí i de quina legitimitat emana aquest poder.\nÉs aixi que s'explica que ultra-nacionalistes disfressats de socialistes com Alfonso Guerra surtin a denunciar que el PP és massa tou amb algú que posa en perill els seus privilegis. El baró socialista se sent traït pels seus companys de viatge, que ara diu que de no tenen el que han de tenir per intervenir Catalunya per la via de l'article 155 de la Constitució i aturar allò que considera "un atemptat greu contra els interessos d'Espanya". Bé, el que vol dir en realitat Guerra és que la democràcia que vol exercir Catalunya és un clar atemptat contra els interessos d'un règim podrit de corrupció i autoritari, que no representa els interessos d'Espanya ni dels seus ciutadans, sinó d'una colla d'amics. Els mateixos amics que van teledirigir la Transició i que encara avui aspiren a donar-se copets de complicitat i a fumar un puro a la llotja del Bernabéu, a passar l'estiu en un iot en bona companyia i a enriquir-se en nom de la pàtria. I si pot ser sense tributar, molt millor.\nI el més delirant. Alfonso Guerra brama en un article a Tiempo que "resulta patètic contemplar aquest grup de polítics enredats en la teranyina de la corrupció, cercant desesperadament lliurar-se de la justícia espanyola per un procediment insòlit, desconnectant Catalunya d'Espanya per lliurar-se de la presó". Ho diu un baró del PSOE, el segon partit més corrupte d'Espanya, que ha investit president de l'Estat el candidat del partit més corrupte de la història de l'Estat. Pobres militants honestos del PSOE.


Família Archives - Un Altre Bloc Més\nArxiu de la categoria: Família\n12 novembre 2013 Famíliafenixenflames\nDesprés de 4 mesos ahir la Marta i jo vam tallar. La nostra relació va començar amb molta intensitat, que va anar rebaixant amb el temps, fins acabar separant-nos per no haver de tirar-nos res en cara. Ella va ser la primera persona en molt de temps de la que realment em vaig enamorar, però ara prefereixo tenir-la com a amiga que no pas haver d’estar patint perquè no ens podem donar el que necessitem l’un de l’altre.\nEn aquests 4 mesos he pogut conèixer a una dona amb caràcter, alegre, talentosa i amb moltes ganes de viure, però també a vegades temperamental i difícil. Una dona que, per un cantó, em feia la vida més agradable i, per l’altre, me la feia prendre com un repte. I ja sabeu que m’encanten els reptes. Tot i això també hem tingut enganxades, com qualsevol parella, que també ens hem sapigut perdonar l’un de l’altre. I al llit… també hem tingut de tot, però majoritàriament he de dir que el sexe ha sigut espectacular (i això sí que serà una llàstima de deixar-ho, però què hi vols fer?).\nEns hem donat suport en moments difícils i també en diverses empreses que teníem per les nostres bandes. Però precisament, el fet que en el fons buscàvem coses diferents l’un de l’altre ens ha fet desistir d’aquesta relació. Jo me l’estimo massa com per acabar malament amb ella, i ahir ella em va demostrar que m’estima prou com per no deixar que m’amargui. Em queda, precisament, aquest consol. No és la idea d’una relació la d’acabar odiant a qui més vols. Almenys no és la meva idea.\nD’una altra banda, el fet de tallar amb la Marta també em va fer veure que quan vaig tallar amb la Chris, ho vaig fer perquè ja era inevitable. Un temps més amb elles (amb la Chris i amb la Marta) i les hauria acabat odiant a les dues, i això no s’ho mereixen. I jo crec que tampoc soc tan mala persona com per acabar deixant que ningú m’odïi o no em saludi pel carrer. (Bé, ara que ho penso, potser sí que hi ha alguna excepció… Però què voleu que hi faci? Qui estigui lliure de pecat, que llanci la primera pedra).\nDe totes maneres, molta sort Marta. Has sigut una de les persones més importants de la meva vida perquè m’has tornat l’esperança de poder tornar a estimar sense embuts i sense històries. Potser no t’ho creuràs, però en aquest (poc) temps que hem passat junts m’has ajudat moltíssim en fer-me millor persona i a deixar de banda alguns complexos que arrossegava des de fa molt de temps. I tot i que visquis a Sabadell, pel poc que ens hem anat veient últimament crec que és de justícia dir-te que et desitjo el millor i espero que trobis el que busquis i que sàpigues que si em necessites, sempre seré al teu costat. En la meva memòria sobreviuran tots els bons moments que hem passat junts, i en la meva carpeta de Dropbox i en el disc dur totes les fotos que ens hem fet junts.\n14 juliol 2011 FamíliaLos Rotosfenixenflames\nQue després no diguin que no els mimo gaire, que fins i tot els hi dedico una entrada al meu bloc (però a canvi ja saben el que vull… hehehe)\nAquí us deixo amb el seu nou single “Retorica II” del nou EP “Rojo” que trauran aviat aviat!\nFan un concert el dia 22 a la Sidecar de presentació de l’àlbum. Si compreu la entrada de regal teniu la descàrrega gratuïta de l’EP. No sona malament, eh?\nVa, aprofiteu que jo no pararé per allà!\nLa Iaia Carolina és centenària!\n2 novembre 2010 Família, Retrats100 anys, Alcalde, centenari, centenària, gent gran, Gràcies, Iaia Carolina, Manuel Bustos, Sabadell, Sant Julià d'Alturafenixenflames\nLa meva Iaia Carolina va nèixer el 1 de novembre de 1910, tot just dos dies després que es fundés la CNT a Barcelona i enmig d’una vaga general indefinida a Sabadell. Però això tan li feia, perque va nèixer a Castellar.\nSempre m’explicava que quan tenia sis anys i anava cap a casa va trobar-se amb un cotxe pel camí. Quan ho va explicar a casa no se la van voler creure. I dos anys més tard va veure el primer avió que volava per sobre de Catalunya, que va passar per sobre de Sant Julià d’Altura, on vivia aleshores.\nLa Iaia Carolina ha viscut la monarquía d’Alfons XIII durant la seva infantesa, la República durant la seva joventut, la Guerra Civil durant el seu pas a la vida adulta i ha sobreviscut a 40 llargs anys de franquisme. Va viure la apertura amb moltes ganes, va veure cóm es restauraven els drets i l’autogovern del seu poble… I encara sort que últimament no se n’adona gaire del que passa, tant en política com en general, perque segur que, coneixent-la com era quan tenia la llucidesa suficient com per saber què posaven a la tele, posaria el crit al cel.\nLa Iaia Carolina ha sigut una dona forta fins fa poc. Les circumstàncies de la vida i una embòlia pulmonar (un ensurt que vam pensar que no en sortiria) ara fa dos anys la han postrat en una cadira de rodes sense poder sortir de casa. Però amb 85 anys es negava a portar bastó quan la gent el començava a fer servir als 60, i encara anava al Mercat Central, a un kilómetre i pico de casa, a fer la compra cada setmana. I encara tenia temps de fer de cangur dels meus germans, quan jo encara no havia nascut, i emportar-se’ls al Cinema Imperial a veure “La guerra de las galaxias” o “2001. Una odisea en el espacio”. Pel que fa a mi, cada dissabte al vespre, quan tornava de l’esplai, els meus pares sopaven fora i a mi m’enviaven a sopar amb la Iaia Carolina. Si he de ser sincer, a mi no em feia gaire gràcia, però me n’oblidava quan em feia bistec amb patates rosses. Quin art que tenia per fer les patates rosses, senyors! Quin art!\nLa seva flama s’està apagant ara, però. Sobretot des d’aquell ensurt. Una embòlia pulmonar ja és prou greu per qualsevol però per una persona de 97 anys… Però se’n va sortir, i quan va tornar a casa va dir amb una patxorra impressionant que ens va fer esclafir de riure a tots: “Jo m’espero encara un parell d’anys, que l’Alcalde m’ha de donar un ram de flors!”.\nI, efectivament, ahir va venir l’Alcalde de Sabadell a casa seva a donar-li el seu ram de flors. Va ser de les coses més entranyables que he viscut en temps. Tot s’ha de dir: no sóc gaire fan del Bustos, però no cada dia es fan 100 anys i vé l’Alcalde per portar-te un ram de flors a casa i anomenar-te “filla predilecta” de la ciutat on has viscut gairebé tota la vida.\nIaia Carolina, per molts anys!


Pau Gasol torna al club on es va formar per acabar amb la seva fantàstica carrera - Esport3 - TV3 i Catalunya Ràdio\nPau Gasol torna al club on es va formar per acabar amb la seva fantàstica carrera\nRoda el món i torna al Born, el santboià torna al club després de 20 anys\nJordi Robirosa 23/02/2021 - 17.40 Actualitzat 23/02/2021 - 22.30\nPoc abans que Pau Gasol decidís inscriure's al draft, el FC Barcelona li va oferir la possibilitat de signar un nou contracte. El jugador estava disposat a jugar dos anys més, atès que encara era molt jove, vint anys, i en aquella època accedir a l'NBA no era tan fàcil com ho és ara. Però l'oferta va ser clarament insuficient, d'una enorme falta de visió. Concretament, amb aquesta oferta, en Pau hauria passat a ser el cinquè o sisè jugador més ben pagat de la plantilla. El santboià va decidir tirar pel dret. Va ser una veritable llàstima, perquè en Pau va fer un final de temporada extraordinari i dos anys més podrien haver donat moltes alegries a la sempre soferta afició blaugrana. Curiosament, el president Joan Gaspart, en veure la volada que agafava tot plegat, li va oferir un contracte en blanc tot just abans de marxar: en Pau el va refusar.\nA partir d'aquell moment, la història la sap tothom. Número 3 del draft, elegit per Atlanta, que el canvia a Memphis en un dels pitjors negocis que han fet els Hawks, que també van resultar ser uns visionaris, en la seva història.\nEl dia que va debutar qui signa aquesta crònica hi era; va ser un partit entre els Grizzlies i els Pistons, que van guanyar els de Detroit amb una certa comoditat. En Pau va estar nerviós, no es va trobar còmode, i només va poder fer quatre punts, amb una cistella en joc. L'endemà, compartíem cotxe per anar a la vora del Mississipí per fer una entrevista "in extenso". El periodista conduïa, mentre el jugador atenia una trucada al mòbil:\n"Ja veus, Nacho, ahir vaig ser 'rookie'. Però vaja, estic be i amb confiança"\nQui li trucava era Nacho Rodríguez, amb qui havia compartit vestidor al Barça i que havia fet de jugador veterà al seu costat, i que, simplement, es preocupava pel seu estat d'ànim. Ja ho veuen, vint anys més tard, amb el malagueny com a director esportiu, el Barça obre les portes al jugador perquè pugui acabar la seva carrera a les pistes i, a més d'ajudar el club on es va formar, pugui competir en els seus cinquens Jocs Olímpics.\nEl palmarès d'en Pau és difícil d'igualar. Ell ha estat, si el seu germà Marc no acaba dient el contrari, el jugador més important del bàsquet catalàen tota la seva història. Dos anells de campió de l'NBA, "all-star", campió del món i d'Europa amb la selecció espanyola, campió de Lliga i Copa amb el Barça... En Pau també ha destacat pel seu compromís social i per la seva enorme intel·ligència en tot allò que fa, amb una fundació, per exemple, en què lluita aferrissadament contra l'obesitat infantil.\nAquest fitxatge té detractors, naturalment. En Pau fa gairebé dos anys que no juga i el seu rendiment és una incògnita, tenint en compte que la lesió que ha tingut és molt seriosa i als 40 anys tot és més complicat. Però hi ha aspectes positius que són irrefutables. En Pau pot sumar, aportant la seva qualitat i la seva visió de joc, i és impossible que resti. Acceptarà perfectament el seu rol i, econòmicament, el seu fitxatge no té incidència, gairebé.\nI encara una altra cosa: la seva incorporació és un cop d'efecte per a l'equip que és, ara mateix, el millor d'Europa. Emocionalment és imbatible.\nKoeman veu el Barça lluitant per la Lliga i exalça la figura d'Ilaix Moriba


Confidències - Pepe Monserrate - RTVE.es\nConfidències - Pepe Monserrate\nConfidències 25 gener 2019\nL’escultor Pepe Monserrate, reconegut i cotitzat, fa només una dècada que es dedica a la seva passió artística. Abans va treballar al món de l’empresa, una vida que no l’acabava d’omplir, i un dia va tenir una revelació: havia d’agafar el timó de la seva vida i posar-se a navegar pel mar que ell volia. Va empendre un camí de transformació personal, que el va conduïr a l’èxit i la felicitat. Monserrate no s’ha volgut quedar el secret per a ell sol i l’ha compartit en un llibre, Elevate, que vol que sigui una eina per a tothom. Això sí, aquest qüadern de transformació personal, l’hem d’escriure cadascú de nosaltres, amb el poder de la ment i dels pensaments.\nveure més sobre "Confidències - Pepe Monserrate" veure menys sobre "Confidències - Pepe Monserrate"\n> Confidències - Pepe Monserrate


La Conferència International Women’s Entrepreneurial Challenge (IWEC) ha celebrat la seva onzena edició a Shanghái\nRepresentants espanyoles als premis IWEC 2018\n•\tIWEC és una iniciativa de la Cambra de Comerç de Barcelona, que compta amb el Suport de CaixaBank, IESE Business School i Repsol.\n•\tAquest any s'ha reconegut la trajectòria de 48 empresàries, procedents de 20 països, les quals dirigeixen empreses que globalment facturen més d’1,7 bilions de dòlars i donen feina a més de 48.000 persones.\nShangai ha acollit l'onzena edició de la Conferència International Women’s Entrepreneurial Challenge (IWEC), una xarxa mundial de dones empresàries líders de tot el món, les quals són propietàries de les companyies, i que cooperen a nivell global amb l'objectiu d'ajudar a crear i distribuir la riquesa en el món empresarial.\nIWEC és una iniciativa de la Cambra de Comerç de Barcelona que es va posar en marxa el 2007 amb col·laboració amb la Cambra de Comerç de Manhattan i la FICCI / FLO (Confederació de Cambres de Comerç i Indústria de l'Índia) i amb el suport de la Cambra de Comerç de Ciutat del Cap a Àfrica del Sud. Aquest projecte compta des dels seus inicis amb el suport acadèmic de l'IESE Business School i el patrocini de CaixaBank, entitat líder del mercat financer espanyol, i de Repsol. En aquesta edició ha comptat també amb la col·laboració de la Cambra de Comerç d'Espanya.\nL’actual edició s'ha celebrat concretament a la seu oficial del CEIBS, una de les escoles de negoci més importants de la Xina, la qual el president és Pedro Nueno, moderador d'una de les principals taules rodones de la conferència. L'escola va néixer amb l'esperit d'ajudar el món emprenedor amb el suport de la Unió Europea i el govern de Shangai. CEIBS, una de les escoles associades de l’IESE Business School, està present a més de Shangai, a Beijing, Shenzhen, Accra i Zurich, una extensa xarxa que li permet mantenir una posició predominant en el món.\nCada any, en el marc d'aquesta Conferència, es lliuren els prestigiosos premis IWEC per tal de reconèixer i donar suport a les dones empresàries de tot el món. Els esmentats premis IWEC pretenen incrementar la visibilitat, credibilitat i responsabilitat de la dona empresària, per a què puguin formar part important en el desenvolupament de l'economia global del S.XXI. La primera edició d'aquests guardons va tenir lloc a Barcelona al febrer de 2007 i, posteriorment, s'han celebrat a Nova York (2008), Nova Delhi (2009), Ciutat del Cap (2010), New York (2011), Barcelona (2012 ), Lima (2013), Stockholm (2014), Istambul (2015), Brussel·les (2016) i Seattle (2017).\nEn aquesta edició 2018, la Fundació IWEC ha reconegut la tasca de 48 empresàries, relacionades amb una gran diversitat d'indústries des de l'enginyeria i la construcció al sector tecnològic, energètic, màrqueting, alimentació, entre d'altres. En total, les empreses que dirigeixen aquestes dones registren una facturació global superior als 1,7 bilions de dòlars i donen feina a més de 48.000 persones distribuïdes en els cinc continents. La xarxa mundial d'IWEC està creixent d'una manera exponencial i en aquests onze anys ha premiat a 337 empresàries, procedents de més de 30 països dels cinc continents, que donen feina a més de 260.000 persones i que tenen una facturació de més de 29.800 bilions dòlars.\nEntre les empresàries premiades, les representants d'Espanya que han obtingut el reconeixement internacional aquest any són:\nMaría Helena Antolín Raybaud, vicepresidenta i membre del Consell d’administració del Grup Antolin, companyia especialitzada en la fabricació de components per a l’interior de l’automòbil. Ha ocupat diversos càrrecs al Grup Antolin relacionats amb la qualitat, estratègia i excel·lència a Espanya, França, Alemanya i Itàlia, fet que li permet comptar amb una dilatada trajectòria i experiència. Així mateix, forma part del Consell d’Iberdrola com a consellera independent i ocupa la presidència de SERNAUTO. http://www.grupoantolin.com\nRocío Hervella, CEO de Prosol, reconeguda companyia del món del cafè. Fundadora al 1998 de Prosol amb la participació de socis principals i més de 70 minoritaris. Prosol ofereix al mercat cafè soluble, cereals, begudes a base de cafè i càpsules compatibles, una oferta variada que li permet arribar a satisfer més de 30 mercats del món. http://www.productossolubles.com/\nMontse Martí, CEO de Marti Derm, laboratori de dermocosmètica líder en el mercat d’ampolles per a la cura de la pell. El 2004 es va incorporar a l'empresa familiar donant suport a la innovació i l'expansió internacional, amb vendes a més de 30 països. Des del 2016, Marti Derm ha duplicat el seu creixement, i s’ha convertit en una marca de cosmètica de referència a la Xina, a través de la plataforma Tmall Global d'Alibabá. http://www.martiderm.com\nLa implantació a la Xina, a debat\nL'onzena edició de la Conferència International Women’s Entrepreneurial Challenge (IWEC) ha realitzat diferents ponències sobre el paper emprenedor de les dones, com influir en el creixement dels negocis, les tendències tecnològiques i innovadores a seguir i, com a novetat aquest any, com implementar i desenvolupar negocis a la Xina, entre d'altres.\nAquesta última taula rodona ha estat moderada per Pedro Nueno, professor CEIBS & IESE, i ha comptat amb les presentacions de Lan Yang, presidenta de Sun Media Group; Mukta Nandini Jain, presidenta de CACCI-Women 's Division, Celina Chew, presidenta de Bayer Group Greater Xina, Ibukun Awosika, presidenta de First Bank of Nigèria, i Maria Victòria Zingoni, directora general de Downstream a Repsol.\nLes ponents han centrat el seu debat en com desenvolupar un negoci a la capital asiàtica. Gràcies a les seves experiències empresarials, el públic present ha pogut conèixer les principals amenaces i oportunitats que presenta el territori, i visionar d'una manera més realista els seus plans empresarials.\nLa col·laboració entre competidors sectorials es va presentar també a debat a una taula moderada per Maria Puig, representant de IWEC per IESE Business School. En aquest cas, Sara Al Madani, va compartir la seva experiència des de la Cambra de Comerç de Sharjah i el Consell d'Empreses dels Emirats Àrabs; Montse Martí, va aportar la seva experiència com a presidenta del Beauty Clúster de Barcelona i Shilpi Biswas la seva visió des de la Cambra de Comerç de Shangai.\nAixí mateix, la Conferència Internacional Women 's Entrepreneurial Challenge ha comptat amb la participació de la presidenta de IWEC, Ruth A. Davis; i la directora executiva de Banca Internacional de CaixaBank, Maria Victòria Matía.\nLa pròxima edició de la Conferència International Women’s Entrepreneurial Challenge (IWEC), al 2019, se celebrarà a Nova Delhi.\nCaixaBank obre a La Corunya una ofi ...>>


Llibres de negociació de valors | Llista dels 7 millors llibres sobre el comerç de valors\nLlista dels 7 millors llibres de negociació de valors de tots els temps\nHem compilat una llista de llibres sobre el comerç de valors que no només proporcionen els fonaments necessaris, sinó que ofereixen una perspectiva única sobre el comerç de valors juntament amb eines i tècniques de negociació efectives que podrien marcar la diferència entre l’èxit i el fracàs. A continuació es mostren els 7 primers llibres comercials de valors d’aquest tipus:\nSistemes i mètodes de negociació (Aconsegueix-ho aquí)\nComerç per guanyar: la psicologia del domini dels mercats (Aconsegueix-ho aquí)\nEstratègies de negociació quantitatives (Aconsegueix-ho aquí)\nCanvieu el vostre camí cap a la llibertat financera (Aconsegueix-ho aquí)\nCamí de la tortuga: els mètodes secrets que van convertir la gent comuna en comerciants llegendaris (Aconsegueix-ho aquí)\nEntrades i sortides: visites a 16 sales comercials (Aconsegueix-ho aquí)\nComerç algorítmic: estratègies guanyadores i llur fonament (Aconsegueix-ho aquí)\nAnalitzem detalladament cadascun d’aquests llibres de negociació d’accions juntament amb les seves recomanacions i recomanacions clau.\n# 1 - Sistemes i mètodes de negociació\nAquest llibre és un treball complet que cobreix tot un espectre d’estratègies comercials i el seu funcionament, pensat tant per als comerciants aficionats com professionals, amb la informació actualitzada més recent sobre sistemes, eines i tècniques de negociació essencials per a l’èxit del comerç de valors. Composta originalment fa gairebé 30 anys, aquest treball ha ajudat a diverses persones a entendre millor el comerç i continua essent rellevant avui en la seva cinquena edició actualitzada.\nEl que fa que l’obra sigui encara més valuosa és la forma en què l’autor ajuda a crear una comprensió teòrica més profunda dels sistemes i la metodologia de negociació des d’una perspectiva purament matemàtica i, al mateix temps, s’aprofita per explicar la integració de les estadístiques fonamentals en les tècniques de negociació de valors i conceptes de gestió de riscos dissenyats per als comerciants. Tot i el tractament exhaustiu del tema, l’autor s’assegura de fer-lo el més accessible i útil per als comerciants pràctics que sigui possible. També s’afegeixen eines i llocs web complementaris per aportar un valor pràctic addicional als lectors.\nAquesta edició és una exposició professional detallada sobre sistemes i metodologia de negociació, un marc analític per comparar diferents tècniques de negociació i eines per desenvolupar estratègies de negociació de valors exclusives per a operadors individuals. L’autor proporciona un tractament complet del tema, que abasta tant els fonaments teòrics com una aplicació pràctica de conceptes aparentment complexos de manera fàcil d’entendre. A més, s’afegeixen fulls de càlcul i programes de Trade Station per a una experiència d’aprenentatge interactiva. Un lloc web complementari i material d'aprenentatge complementari el converteixen en un recurs d'aprenentatge continu per a comerciants pràctics.\n# 2: Comerç per guanyar:\nLa psicologia del domini dels mercats (Wiley Trading) Tapa dura\nEs tracta d’un treball poc freqüent sobre la psicologia del comerç, dissenyat per ajudar els comerciants a alinear les seves motivacions psicològiques amb les seves estratègies i objectius comercials per tenir èxit com qualsevol cosa. Aquest treball és el resultat d’un esforç de col·laboració de cinc anys entre un psiquiatre experimentat i un comerciant experimentat de renda variable, que el converteix en un esforç tan autèntic com per explicar tots els aspectes de la psicologia d’un comerciant i definir un conjunt de principis psicològics i conductuals que ajudar a un comerciant a superar qualsevol obstacle mental i assolir el seu potencial com a comerciant disciplinat i centrat.\nPresenta un enfocament complet per fer front a l’estrès, les creences autolimitades i els patrons de comportament potencialment destructius que podrien perjudicar un comerciant on més importa i com es pot reforçar la confiança en si mateix, evitant el risc de quedar atrapat per sentiments de desesperació o eufòria qualsevol dels dos potser no serveix per a un comerciant. En general, una guia psicològica completa sobre com millorar el rendiment de la negociació mentre es duu a terme una vida lliure d’estrès per poder gaudir dels fruits dels seus esforços.\nUn excel·lent llibre sobre psicologia del comerç de valors compost per veterans psicològics i comercials, que ofereix als lectors el tipus d’expertesa adequada per a aquest tema. És ben sabut que la resistència mental i la psicologia positiva són tan importants com el coneixement expert de tècniques i principis comercials per fer-ho un èxit com a comerciant. Aquest treball cobreix l’aspecte menys reconegut de problemes psicològics complexos i ajuda un comerciant a aprendre a arrelar patrons psicològics negatius i a dominar el joc mental que hi ha darrere del joc dels diners per convertir-se en un súper comerciant. Una lectura recomanada per a aficionats i comerciants experimentats.\n# 3 - Estratègies de negociació quantitatives:\nAprofitar el poder de les tècniques quantitatives per crear un programa de comerç guanyador (sèrie McGraw-Hill Trader’s Edge)\nAquest llibre és un treball interessant sobre les estratègies comercials quantitatives dissenyades per ajudar els comerciants a evitar enormes pèrdues comercials resultants exclusivament de la volatilitat del mercat. El comerç quantitatiu es basa en una anàlisi de dades històriques i utilitza un enfocament purament matemàtic per poder identificar els millors punts d’entrada i sortida per a qualsevol operació.\nTot i esbossar diverses tècniques i estratègies de negociació sistemàtiques i comparar el seu potencial de rendiment per a una gestió eficient del risc i dels diners, l’autor no només reconeix les limitacions de l’enfocament adoptat, sinó que també ofereix un enfocament nou dels passos per gestionar els diners en funció de mitjanes òptimes. El que fa que aquest treball sigui únic és el seu enfocament a desenvolupar un enfocament altament individualitzat del comerç quantitatiu que podria ser de gran ajuda per aprofitar el potencial del comerç en algunes de les condicions de mercat més inestables.\nUn llibre resumit però especialitzat sobre el comerç de valors que se centra en els beneficis dels comerciants integrant l’anàlisi quantitativa en el seu enfocament més ampli del comerç. L’autor demostra amb èxit com es pot utilitzar una combinació de coneixement del mercat juntament amb els fonaments de l’anàlisi quantitativa que poden ajudar els comerciants a canviar la marxa al seu favor.\n# 4: canvieu el vostre camí cap a la llibertat financera\nUna obra mestra sobre el comerç que proporciona una visió completa de les tècniques i estratègies de negociació sistemàtiques perquè qualsevol comerciant tingui èxit i millori contínuament el seu enfocament, aprenent i assimilant elements més nous per aconseguir resultats consistents. L’autor presenta un model de negociació de 17 passos per a un inversor mitjà, juntament amb consells sobre com evitar les trampes més habituals i desenvolupar la seva pròpia metodologia de negociació que pot proporcionar els millors resultats possibles a qualsevol comerciant individual. L’autor aborda diversos problemes importants, incloent la recompensa als múltiples riscos i ofereix orientacions per ajudar un comerciant a personalitzar pràcticament qualsevol estratègia i aconseguir millors resultats. També inclou diverses entrevistes amb els principals comerciants, que ofereixen una sèrie d’informacions útils per a qualsevol comerciant. S’il·lustren un munt d’exemples pràctics juntament amb gràfics i informació rellevant per demostrar com podria funcionar una determinada estratègia. Una guia indispensable per als comerciants nous i veterans.\nAquest millor llibre sobre el comerç de valors és una guia completa sobre el comerç que presenta un full de ruta detallat per a l’èxit per als comerciants de pràcticament qualsevol nivell d’experiència. El model comercial de 17 passos proposat per l'autor facilita la vida dels comerciants novells, proporcionant-los una pauta sobre com fer-ho i garantir els millors resultats amb mínimes possibilitats de fracàs. Aquells que voldrien assumir la tasca descoratjadora de desenvolupar la seva pròpia estratègia comercial han de perseguir diligentment aquesta obra mestra brillantment escrita.\n# 5 - Camí de la tortuga:\nEls mètodes secrets que van convertir la gent comuna en comerciants llegendaris de tapa dura\nAquest millor llibre de negociació d’accions és una obra mestra per si mateix, que descriu els detalls d’un experiment de 25 anys de negociació que no només va ajudar les persones implicades a descobrir estratègies úniques per explotar amb èxit les possibilitats ocultes als mercats, sinó que també les van convertir en milions. el camí. Les revelacions sobre el "camí de la tortuga", com els agrada anomenar-la, les fa ningú més que la tortuga as, el mateix Curtis Faith, que posa al descobert el procés secret que van seguir per seleccionar les "tortugues" i com eren capacitats per convertir-se en mestres de les estratègies comercials a títol individual. No és res menys que un fascinant viatge al món del comerç en el qual els lectors podrien adquirir algunes joies inestimables del comerç i fer-se les seves pròpies riqueses. Una lectura molt recomanable per als comerciants disposats a fer un esforç concertat que mereixi la seva recompensa.\n"Camí de la tortuga" és una revelació en si mateixa sobre unes quantes persones que venen a conquistar el món del comerç contra tota probabilitat, i com ho van fer amb estil. Una lectura imprescindible per al comerciant que no té una data límit per a l’èxit, però que està disposat a invertir temps, intel·ligència, coneixement i esforç dedicat a obtenir els millors beneficis possibles. Aquest treball ofereix un tresor d’informació sobre l’ús de regles comercials per anar més enllà de les regles i dissenyar estratègies comercials reeixides a llarg termini basades en l’experiència de primera mà del propi autor. Què més es pot demanar?\n# 6 - Entrades i sortides:\nVisites a 16 sales comercials (Wiley Trading) Tapa dura\nEn aquest excel·lent llibre de negociació de valors, l’autor ofereix una rara mirada a les sales de negociació de 16 comerciants que provenen de motlles completament diferents, que operen en mercats diferents i estan impulsats per objectius diferents. Cadascun d’ells s’especialitza en un determinat tipus d’oficis i adopta diverses tècniques d’acord amb el seu nivell individual de coneixement i experiència. Contràriament al que alguns lectors podrien pensar, aquesta obra no revela cap fórmula secreta per a l’èxit, ni molt menys, són les qualitats essencials que inclouen un enfocament disciplinat i metòdic, l’enfocament i l’atenció als detalls. El treball inclou una guia d’estudi complementari que cobreix diverses àrees importants, incloses la psicologia, els mercats, les tècniques comercials i els estudis de casos, que atorguen més valor pràctic al treball. Una lectura molt recomanable per a qualsevol persona que vulgui tenir una perspectiva realista de què tracta el comerç.\nUn comerciant amb èxit poques vegades revela com treballa i què els fa bons, però aquí es posa al descobert la vida professional de 16 comerciants perquè els lectors puguin entendre les complexitats i els reptes de la vida real del món comercial. Aquells que busquen algun tipus de fórmula de “solució ràpida” millor que ometin el treball completament, ja que se centra més en les qualitats i les perspectives necessàries per tenir èxit juntament amb el tipus d’eines i tècniques adequades. Una guia complementària d’estudi la converteix en una lectura recomanable per a comerciants pràctics de gairebé qualsevol nivell d’experiència i capacitats individuals.\n# 7 - Comerç algorítmic:\nEstratègies guanyadores i el seu fonament (Wiley Trading)\nAquest llibre és un valuós treball sobre el comerç quantitatiu que ofereix informació pràctica molt útil d’una manera bastant fàcil d’entendre que el diferencia de la majoria d’altres en el camp. Tenint en compte la complexitat del camp del comerç quantitatiu, l’autor fa una excel·lent tasca de guiar els lectors a través de tot el procés de desenvolupament i implementació d’estratègies algorítmiques i explorar les subtileses del procés sense que sigui difícil d’entendre en cap moment del temps.\nEs tracta d'un volum bastant concís que ofereix una mina d'or a aquells que volen desenvolupar les seves pròpies estratègies comercials sistemàtiques. Per aportar valor afegit a l’obra, l’autor també ha proporcionat exemples reals per fer-ne una lectura realment útil.\nEs tracta d’un llibre excel·lent sobre el comerç algorítmic, que inclou els conceptes i la seva aplicació en termes de codificació, desenvolupament i implementació d’estratègies comercials reeixides. El que la converteix en un treball tan valuós és la facilitat amb què es transmet informació tan complexa al lector que permet entendre els principis i mètodes per desenvolupar estratègies de negociació personalitzades per obtenir resultats òptims.\nUna lectura molt recomanable per a qualsevol persona interessada en el comerç algorítmic pràctic sense el tipus d’enfocament complex que s’acostuma a adoptar. Aquesta és una lectura senzilla sobre l'establiment algorítmic que descobreix els principis i les pràctiques d'aquest art. Què més es pot demanar?\nLlegiu també: Motius pels quals els bloggers fan grans operadors de valors\nEls millors millors llibres borsaris\nPrincipals llibres de comptabilitat\nEls millors llibres de CV\nTop 10 dels millors llibres d’anàlisi tècnica


Decretat el confinament nocturn a Roses, a partir de les 01.00 h d’aquest dissabte 24 de juliol – Guia de Roses\nHome ALT EMPORDÀ SALUT Decretat el confinament nocturn a Roses, a partir de les 01.00 h d’aquest dissabte 24 de juliol\nMesures per a la contenció de la COVID-19 aplicables a partir d'avui dilluns a Catalunya\nL’alt índex de contagis experimentat a Roses en els darrers dies ha motivat que la població passi a sumar-se als municipis catalans en situació de confinament nocturn. Així doncs, a partir d’aquest dissabte 24 de juliol, es prohibeixen els desplaçaments i la circulació per les vies públiques de Roses entre les 01.00 hores i les 06.00 hores.\nLa Generalitat aplica aquesta mesura des del passat 16 de juliol en aquells municipis de més de 5.000 habitants que presenten un índex d’incidència acumulada igual o superior a 400 casos diagnosticats per 100.000 habitats en els darrers 7 dies.\nA Roses, la incidència acumulada és actualment de 818,41, amb un marcat ascens de les dades epidemiològiques tant pel que fa a l’índex de risc, que se situa en un 1.696,1, com de la taxa de reproducció, d’un 2,07. En els darrers 7 dies el municipi ha comptabilitzat un total de 123 nous positius per Covid-19.\nUnes dades que, segons assenyala el regidor de Sanitat de Roses, Marc Danés, “han motivat que la Generalitat hagi cregut convenient activar el confinament nocturn a Roses. Des de l’Ajuntament esperem que aquesta mesura contribueixi a reduir els índexs de contagi amb una mínima afectació al dia a dia de la nostra vila pel que fa a les activitats diürnes, això sí, respectant en tot moment els protocols i mesures de prevenció vigents”.\nL’alcalde de Roses, Joan Plana, apel·la a la responsabilitat de la ciutadania “un cop més, hem de sumar esforços individuals amb l’objectiu comú d’aconseguir parar i reduir, entre tots i totes, l’evolució de contagis per Covid-19 a Roses “.\nUs recordem que per desplaçar-vos dins l’horari de confinament (de les 01.00 a les 6 del matí) cal dur el certificat autoresponsable de desplaçament i la documentació que n’acrediti el motiu. El podeu descarregar des d’aquest enllaç.\ntags: confinament confinament a roses confinament nocturn a Roses covid toc de queda toc de queda a Catalunya\nprevious Torna el toc de queda a Catalunya\nnext Roses deixarà de tenir confinament nocturn la nit de dijous a divendres


Surt a la llum un germà secret d’Anabel Pantoja\nAnabel Pantoja reacciona a l'última informació sobre la família - Europa Press\nLa col·laboradora de 'Sálvame' s'ha mostrat enfurismada davant la informació compromesa que han revelat al programa\nAnabel Pantoja torna a ser protagonista de Sálvame per una informació bomba. Aquest dimecres la neboda d’Isabel Pantoja presentava la seva nova col·lecció de joies, una estrena que va estar esquitxada per la intervenció del reporter del programa en el que col·laborava fins fa poc. Des que va marxar de vacances per casar-se i gaudir del viatge de noces, que Anabel no va a plató ni s’enfronta als companys. Ara bé, això no vol dir que estigui desconnectada. De fet, quan Gustavo González va deixar anar l’última hora sobre ella, Anabel va trucar a la presentadora per deixar-los verds a tots.\nPerò què va passar? El tertulià assegurava que havia pogut saber que Bernardo Pantoja, el pare d’Anabel, sospita que pot tenir un fill secret. Quan Anabel va assabentar-se que estaven especulant sobre la fidelitat del seu pare i un presumpte germà il·legítim, enviava uns missatges de veu que evidenciaven com d’enfadada estava. Carlota Corredera explicava als teleespectadors com havia reaccionat Anabel: “Està molt enfadada… M’ha enviat moltíssims missatges i m’ha acabat trucant perquè està fora de si. El primer que vull dir és que s’està plantejant demandar a Gustavo pel que acaba de dir. No li entra al cap que deixi anar aquesta informació sense proves i està convençuda que el pare no ha fet dit res sobre aquest tema. Considera que el seu pare no seria capaç de dir una cosa així i que segur que no és ell qui li ha dit a Gustavo”.\nAnabel Pantoja no vol parlar amb Sálvame / Telecinco\nEl col·laborador donava més detalls encara: “El fill podria ser un amic de Kiko Rivera“. Ràpidament, Anabel s’adonava que podria estar parlant d’un tal Luis Pinocho: “Jo no sé si el meu pare va tenir una relació amb la seva mare, però això no t’assegura tenir un fill. A més a més, el meu cosí m’ha explicat coses bastant lletges d’aquest amic seu de quan coincidien a Triana”. Gustavo seguia convençut que el que diu és cert i Kiko Matamoros li donava suport: “Aquest noi té missatges amb el pare d’Anabel que demostren que tenen una relació molt més propera del que li agradaria a ella. Han parlat d’aquesta possible paternitat abans que Gustavo en parlés aquí”.


Pérez Garijo presideix la constitució del comité organitzador del 40é aniversari de l'Estatut d'Autonomia - Nosaltres La Veu\nPérez Garijo presideix la constitució del comité organitzador del 40é aniversari de l'Estatut d'Autonomia\nDurant la primera sessió, s'ha aprovat el nomenament de Joan Sifre com a comissari general\nLa consellera de Participació, Transparència, Cooperació i Qualitat Democràtica, Rosa Pérez Garijo, presideix la primera sessió del Comité Organitzador | GVA\nLa consellera de Participació, Transparència, Cooperació i Qualitat Democràtica, Rosa Pérez Garijo, ha presidit la primera sessió del Comité Organitzador del 40é aniversari de l'Estatut d'Autonomia del País Valencià.\nLa consellera s'ha mostrat «molt il·lusionada» amb els treballs que concretaran els diferents actes commemoratius d'aquesta «important efemèride per a tots els valencians i valencianes». «Per aquest motiu, hem plantejat una celebració diferent, que no es limite a l'àmbit institucional o acadèmic i que faça partícip a tota la societat valenciana, a més de realçar els rellevants protagonistes d'aquell moment», ha declarat.\nPérez Garijo ha afirmat que per a aquest aniversari hi haurà «un calendari d'activitats que parlaran del passat, del present i del futur de l'autogovern valencià». «Engeguem el full de ruta per a aquesta commemoració que ens permetrà acostar-nos a un moment de consens crucial, enfront dels moments de violència política que estem vivint ara», ha afegit.\nLa intenció, ha apuntat la consellera, és «valorar l'autogovern i donar a conéixer a les entitats locals i a la ciutadania la utilitat de les institucions autonòmiques, a més de traslladar a la societat valenciana que si al nostre territori hem avançat en polítiques socials que milloren les condicions de vida, ha sigut gràcies a l'autogovern valencià».\nAquest pla d'activitats «vindrà marcat per dues dates destacades», ha indicat la consellera. D'una banda, el primer de juliol, data en la qual se celebrarà un gran concert «que reunirà diferents generacions d'una manera festiva», perquè per a nosaltres és fonamental que la celebració «isca al carrer i tota la societat valenciana participe en els actes festius». El 9 d'octubre, Dia del País Valencià, serà «un altre important moment per a la reflexió sobre el futur del nostre autogovern».\nLa consellera de Qualitat Democràtica ha parlat dels tres objectius que marquen aquesta celebració i que pretenen, en primer lloc, «recuperar la memòria de l'Estatut, recordant el paper de les forces polítiques i visibilitzant el paper dels protagonistes d'aquell moment tan important de la nostra història».\nUn altre dels aspectes bàsics, ha subratllat, «és visibilitzar el significat de l'aprovació del nostre autogovern i destacar el paper de les nostres institucions estatutàries». Finalment, analitzar la situació actual i els reptes de futur de l'Estatut d'Autonomia «per conéixer on està el nostre autogovern i on voldríem arribar a través d'aquest».\nUn país que, per fi, ja anem fent | Per Rosa Pérez Garijo\nNomenament de Joan Sifre\nDurant aquesta primera sessió del Comité Organitzador, s'ha aprovat el nomenament de Joan Sifre com a comissari general del quaranté aniversari.\nAl seu torn, durant la reunió s'ha aprovat que les diferents conselleries de la Generalitat puguen remetre fins al pròxim 15 de febrer propostes d'activitats per incloure-les en el calendari d'actes.\n40 aniversari Estatut dAutonomia


Edurne Arriola (IMIM): “Hem vist resultats molt prometedors amb la immunoteràpia, sobretot en pacients amb malaltia metastàtica” - El·lipse\nEdurne Arriola (IMIM): “Hem vist resultats molt prometedors amb la immunoteràpia, sobretot en pacients amb malaltia metastàtica”\nLa cap de secció del Servei d’Oncologia de l’Hospital del Mar i investigadora del grup de Teràpia Molecular del Càncer de l’IMIM, Edurne Arriola, ens parla sobre els tractaments actuals basats en immunoteràpia.\nCàncerCàncer de bufetaEntrevistaIMIMImmunoteràpia\nEscrit per Evelio Martínez\nEdurne Arriola, cap de secció del Servei d’Oncologia de l’Hospital del Mar i investigadora del grup de Teràpia Molecular del Càncer de l’IMIM.\nEdurne Arriola (Barcelona, 1975) és cap de secció del Servei d’Oncologia de l’Hospital del Mar i investigadora del grup de Teràpia Molecular del Càncer de l’Institut Hospital del Mar d’Investigacions Mèdiques (IMIM). El 20 d’octubre va participar com a experta en biomarcadors al simposi “Optimització de la immunoteràpia”, organitzat per l’IMIM a l’Auditori del Parc de Recerca Biomèdica de Barcelona (PRBB).\nPer què aquest augment de l’interès dels investigadors per la immunoteràpia?\nL’augment d’interès és perquè per primera vegada s’han vist resultats molt prometedors amb la immunoteràpia, sobretot en pacients amb malaltia metastàtica, en els quals s’obtenen supervivències molt perllongades amb aquest nou tractament. Els tractaments tradicionals en aquesta situació aconsegueixen un benefici, però és sempre temporal i no tan perllongat.\nQuines són les principals estratègies basades en immunoteràpia que s’estan utilitzant actualment?\nTot i que hi ha múltiples formes d’immunoteràpia, actualment s’estan utilitzant els anomenats inhibidors del punt de control (o checkpoint inhibitors en anglès). Aquests fàrmacs són capaços d’aixecar un dels frens que els tumors són capaços d’emprar perquè el sistema immune no pugui atacar les cèl·lules tumorals.\nTots els tractaments basats en immunoteràpia són igual d’efectius per als diferents tipus de càncer?\nNo. Hi ha tumors com el melanoma, el càncer de pulmó i els tumors de bufeta on la immunoteràpia està demostrant un benefici important en un subgrup d’aquests pacients. En altres tumors, tanmateix, les immunoteràpies actuals no estan oferint resultats tan esperançadors, però hi ha recerca molt activa en aquest camp per trobar la millor manera d’aplicar estratègies d’immunoteràpia a aquestes malalties.\n“Hi ha tumors com el melanoma, el càncer de pulmó i els tumors de bufeta on la immunoteràpia està demostrant un benefici important en un subgrup d’aquests pacients”\nLa immunoteràpia contra el càncer obre la porta a la medicina personalitzada?\nLa medicina personalitzada és un objectiu de totes les teràpies anticanceroses, no només de la immunoteràpia. S’estan realitzant molts esforços mitjançant la recerca per ser capaços d’identificar pacients que es podran beneficiar de la immunoteràpia i aplicar cada tipus d’immunoteràpia al pacient al qual aquesta pugui beneficiar.\nI a l’IMIM, quines són les vostres línies d’investigació?\nEn càncer de pulmó, bufeta i mama hi ha línies d’investigació on el principal objectiu és identificar els pacients que es poden beneficiar de cada tipus d’immunoteràpia. S’estan avaluant biomarcadors que puguin predir els beneficis de la immunoteràpia en cada tipus de tumor per poder estalviar efectes secundaris als pacients i despesa innecessària al sistema de salut.\nEn aquests moments els pacients poden demanar i accedir a tractaments d’immunoteràpia coberts per la seguretat social, o aquests tractaments romanen en la fase experimental?\nA hores d’ara hi ha diversos fàrmacs immunoteràpeutics que han demostrat eficàcia en alguns tumors i que ja han estat aprovats per la Seguretat Social, i probablement en els pròxims anys s’aprovin alguns més. Així mateix, hi ha molts nous fàrmacs immunoteràpics en desenvolupament i s’estan provant noves combinacions entre ells o combinacions amb tractaments convencionals.\nBibliotecari a Biblioteques de Barcelona. M'interessen (sense cap ordre en particular): biblioteques públiques, content curation, ciència i racionalitat, psicologia de la informació, lectura, societat de la informació, ... Podeu llegir-me a Biblogtecarios.


Roman Royal Rooms Roma Itàlia - Ofertes d'hotels amb els MILLORS DESCOMPTES EN LÍNIA\nViale Degli Scipioni, 147, El Vaticà, Roma, Itàlia, 00192 - Excel·lent ubicació - Veure al mapa\nMés informació sobre Roman Royal Rooms\nBen posicionat a El Vaticà, Scipio Apartment és un lloc ideal d'inici d'excursions a Roma. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Les seves instal.lacions de primera i una situació excelent fan de Scipio Apartment la base perfecta per a gaudir de la seva estada a Roma.


Rovira denuncia al TSJC que els diputats independentistes se senten "perseguits" pel TC\nLa portaveu de Junts pel Sí ha declarat com a testimoni, cridada per la defensa de Forcadell, encausada juntament amb la resta dels membres de la mesa\n3 min. Barcelona 17/07/2017 10:48\n651x366 Rovira declara com a testimoni al TSJC pel cas de la mesa del Parlament / FRANCESC MELCION Rovira declara com a testimoni al TSJC pel cas de la mesa del Parlament / FRANCESC MELCION\nLa portaveu de Junts pel Sí, Marta Rovira, ha declarat aquest dilluns com a testimoni davant del Tribunal Superior de Justícia de Catalunya (TSJC) pel cas de la mesa del Parlament. En la seva declaració, ha assegurat davant la jutgessa que els diputats se senten "perseguits" pel Tribunal Constitucional (TC) i que els tribunals "ingereixen" en el poder legislatiu quan es parla de la independència de Catalunya. En aquest sentit, Rovira ha avisat que hi pot haver sentències "il·legals" si la justícia espanyola no té en compte la jurisprudència internacional sobre el dret a l'autodeterminació, i ha afirmat que el Procés i l'1-O són legals des del punt de vista internacional.\nLa portaveu de Junts pel Sí, que ha estat aproximadament una hora a la sala, ha dit que la justícia està actuant de manera "inèdita" davant els debats sobre l'autodeterminació que es produeixen al Parlament. Rovira ha argumentat que des dels anys 80 que es produeixen resolucions sobre l'autodeterminació a la cambra catalana.\nRovira ha testificat cridada per la defensa de la presidenta del Parlament, Carme Forcadell, que està acusada de desobediència i prevaricació per haver permès la votació de la resolució sobre el referèndum. La portaveu de Junts pel Sí ha arribat a les 9 h a les portes del tribunal, on l’esperaven el nou conseller de la Presidència, Jordi Turull; la presidenta del Parlament, Carme Forcadell; els membres de la mesa Ramona Barrufet, Lluís Maria Corominas i Anna Simó; el coordindor d’organització del PDECat, David Bonvehí, i els diputats de Junts pel Sí Roger Torrent, Germà Bel, Magda Casamitjana, Albert Batet i Antoni Castellà. A les 9.30 h ha començat la declaració.\nMentre declarava, el president del Tribunal Superior de Justícia ha tornat a ordenar que no hi hagi ningú a les escales de l'alt tribunal, tal com ja va fer en la darrera ocasió que va declarar el secretari tercer de la mesa, Joan Josep Nuet.\nForcadell ja va declarar com a acusada per aquest cas el 12 de maig, juntament amb Simó. Davant de la magistrada, Forcadell va defensar la seva actuació i la de la mesa, i va assegurar que en acceptar a tràmit les resolucions sobre el referèndum van garantir la llibertat d’expressió dels diputats i el dret d’iniciativa parlamentària, uns arguments que també van utilitzar la resta dels membres de la mesa durant la seva declaració -Corominas, Simó, Barrufet i Joan Josep Nuet de Catalunya Sí que es Pot-.\nTal com va publicar l’ARA, una de les estratègies de la defensa és cridar a declarar líders polítics implicats en el procediment per evidenciar que és un “judici polític”.\nLa mesa del Parlament vol evidenciar el judici polític a Forcadell


Diabòlica de Gràcia | elpuntdegracia\nEls Diables de Gràcia van nèixer l’any 1979, recuperant una tradició secular que tan sols havia sobreviscut als nuclis rurals, principalment a les comarques de l’Alt Camp, el Garraf, el Berguedà i el Penedès. Des del 1980 al 1981 els Diables de Gràcia es consoliden com a grup cultural de barri, adscrit al Centre Cívic de Gràcia: “L’Artesà”.\nTantmateix, l’any 1982, la Colla de Diables de Gràcia es divideix en dos grups, fruit de la dialèctica entre les tendències tradicionals, en les que prevalia el sentit litúrgic d’aquest costum, que generaria la Colla Vella de Diables de Gràcia, i els nous corrents que apostaven per la incorporació de la dona a la colla, la participació en els anomenats “correfocs” i el plantejament d’un enfocament més espectacular en els jocs de foc i pólvora.\nEl nou grup, que inicialment s’anomena Colla Jove de Diables de Gràcia, rep el nom definitiu de Diabòlica de Gràcia l’any 1984, i pretén conjugar l’esperit crític dels Diables tradicionals amb una nova configuració estètica del costum. Així destaca el sentit d’adaptabilitat participativa en funció del tipus d’acte cultural que es pretengui desenvolupar. La pólvora, el foc, el soroll i la llum, però, continuaran prevalent com a símbols característics de la rebel·lia tradicional que els orígens d’aquest costum estableixen. Així mateix, les processons de foc inicials es combinaran amb mostres més dinàmiques com ara són les cercaviles i els correfocs.\nAmb el pas dels anys, la Diabòlica de Gràcia s’ha consolidat en el si de la vila, participant en la majoria dels actes culturals de caire festiu del barri així com també també realitzant actuacions a la resta del territori català.\nSom la Diabòlica de Gràcia, una entitat de foment de la cultura popular sense ànim de lucre, amb personalitat jurídica i seu a la Violeta de Gràcia.\nActualment, i desprès de 30 anys de rodatge i funcionament, la colla compta amb una setantena de membres associats en una de les dues seccions: Cremadors i Tabalers.\nWeb de la Diabòlica de Gràcia


Una parella homosexual de pingüins roba un ou per ser pares\nRoben un ou per poder ser pares: la increïble història d’una parella homosexual de pingüins\nLes relacions entre membres del mateix sexe és freqüent en aquesta espècie, però mai abans s’havia vist aquest tipus de robatori. Els dos animals fan torns per escalfar l’ou\ndilluns, 18 de novembre 2019 - 16:24h\nImatge il·lustrativa d'una parella de pingüins | Arxiu\nHistòria increïble la que ens arriba des d’un zoològic d’Holanda, on una parella de pingüins homosexuals ha robat un ou per poder ser pares i, segons expliquen els seus mateixos cuidadors, els dos animals es van tornant per tal de proporcionar l’escalfor a qui serà la seva futura cria adoptiva.\nEls dos pingüins són de l’espècie del Cap (Spheniscus demersus) i es troben en captiveri al zoo de DierenPark Amersfoort, a la província holandesa d’Ultrecht. Els dos animals van robar l’ou a una parella heterosexual de pingüins que ja n’han post un altre. Aquest és el vídeo on el mateix centre explica la història:\nL’homosexualitat és freqüent entre els pingüins\n«L’homosexualitat és bastant comú entre els pingüins, però el que més destaca d’aquesta parella és que s’han apoderat ells mateixos d’un ou», explica Marc Belt, cuidador del zoològic, en declaracions a DutchNews.nl. Anteriorment, en alguns zoològics els cuidadors havien extret un ou de pingüí perquè el cuidés una parella de mascles, però mai abans s’havia observat un robatori entre membres de la mateixa espècie.\nEn aquest sentit, un estudi internacional fet fa gairebé 10 anys ja afirmava que les relacions homosexuals són freqüents en aquests tipus d’animals. De fet, de les 53 parelles estudiades en aquest treball, 15 eren exclusivament masculines, mentre que aquests animals comparteixen les tasques de cura i alimentació de les cries, tant en parelles del mateix sexe com en les heterosexuals.\nAltres espècies d’aus també compten amb parelles homosexuals, com ara els flamencs, fet que s’ha observat, per exemple, al zoo de Denver (Estats Units). Malgrat que el robatori d’un ou pot ser molt criticat, el cert és que aquesta història ha generat una allau de comentaris de suport i d’acompanyament a aquesta parella homosexual de pingüins.\n"Frenen l'avanç del caragol poma aigües amunt de Tortosa" "El Japó transforma les terres radioactives de Fukushima en zona d’energia renovable"


L'home sobre el filferro: CADAQUÉS - Via Mediterrània. Actualització de dades.\nCADAQUÉS - Via Mediterrània. Actualització de dades.\nEl divendres ens trobem amb en Pep Vila a la inauguració del nou restaurant de l'amic Edu Sallent a Balenyà (Valgui l'ocasió per recomanar-lo, en parlarem més endavant) i el tema de conversa va arribar en cert moment a comentar la seva via de Cadaqués: que si el grau d'això i d'allò, que si el material, que si la reunió més amunt o més avall... o sigui, lo típic.\nAprofito l'avinentesa per penjar la ressenya original que em va fer arribar i que complementa la info donada al previous post.\nPublicat per nenivan a 15:56\nL'Oriol no voldrà tornar a sortir amb mí perque va...\nCADAQUÉS - Via Mediterrània. Actualització de dade...\nCADAQUÉS. Via Mediterrània. Més escalada d'explora...\nAnglada Cerda. Excursió exploratòria a la Punta Mi...\n*** Ozono (70m, 6b o 6a/A1), Pic del Martell, Garraf - Dilluns, 04 de juny de 2018 Quan el company ha escalat un munt de vies al Pic del Martell i a sobre està fort saps que et tocarà fer les rareses de les ...\nvIaNoVa! Racons, 65m 6aA1+ (Parets de la Llosa) - *** Camí de St Llorenç de Morunys poc abans d'entrar al túnel que mena a la presa de la Llosa del Cavall hi ha un reguitzell de parets a banda i banda, m...


La selecció brasilera inicia la concentració per al Mundial entre protestes socials\nLa selecció brasilera no tindrà gens fàcil guanyar el Mundial de futbol. I no només per la qualitat dels seus rivals o per la pressió de jugar a casa. Ara mateix la selecció brasilera és, per a molts brasilers, la imatge de la injustícia social. Les protestes per la despesa monumental que costa el Mundial han quedat reflectides en l'arribada de l'equip a l'hotel de concentració, a Teresópolis.\n27/05/2014 - 09.59 Actualitzat 27/05/2014 - 10.48\nLa selecció del Brasil es va trobar amb manifestants en lloc de "torcedores".\nLa selecció brasilera no tindrà gens fàcil guanyar el Mundial de futbol. I no només per la qualitat dels seus rivals o per la pressió de jugar a casa. Ara mateix, la selecció brasilera és, per a molts brasilers, la imatge de la injustícia social. Les protestes per la despesa monumental que costa el Mundial han quedat reflectides en l'arribada de l'equip a l'hotel de concentració, a Teresópolis.\nMolts manifestants, en comptes dels habituals seguidors, han mostrat la seva disconformitat per la pobra situació en què es troben molts brasilers, mentre que els jugadors viuen dins la seva bombolla.


Complex Systems @ IN3 | Transferència i Innovació a la UOC\nInici / Mapa del coneixement / Complex Systems @ IN3\nComplex Systems @ IN3 Internet Interdisciplinary Institute (IN3) - Tecnologies de la informació i la comunicació\nEl grup Complex Systems de l’IN3 (CoSIN3) centra la seva recerca en el descobriment dels mecanismes subjacents en els sistemes complexos en xarxa. Aquest tipus de recerca té un caire bàsic i un altre d’aplicat, i pivota sobretot (però no exclusivament) sobre dos pilars:\nLa ciència social computacional (CSS), una nova disciplina que pot oferir mètodes i models de gran potència (sobretot a partir dels sistemes complexos), grans bases de dades, algoritmes i potència de càlcul (informàtica i ciència de dades), i un marc conceptual per a interpretar els resultats (ciències socials).\nLa ciència urbana: estudi dels comportaments emergents a partir del conjunt de capes entrellaçades d’interacció personal, xarxes infraestructurals (comunicació, transport, energia), usos del sòl, qualitat de l’aire, etc. que trobem als sistemes urbans.\nLa ciència urbana aborda el sistema urbà com un tot —capes entrellaçades d’interacció personal, xarxes d’infraestructures (comunicació, transport, energia), usos del sòl, qualitat de l’aire, etc. Per a fer-ho, aprofita les eines de sistemes complexos i de dades massives (big data) per a afrontar reptes interdisciplinaris, sigui en una aproximació teòrica (dinàmiques urbanes, trànsit) o aplicada (gestió de l’espai públic, medi ambient, etc.).\nUn dels rols importants en l’àmbit de sistemes complexos és el desenvolupament de metodologies i models nous, sense que, inicialment, pertanyin a un àmbit d’aplicació o un altre. En aquesta línia, el grup dedica temps a la ciència bàsica (en contrast amb les altres dues línies, més aplicades).


Kotoni Green Hotel Sapporo Japó - Ofertes d'hotels amb els MILLORS DESCOMPTES EN LÍNIA\n3-1 Kotoni, Nishi-Ku, Sapporo Oest, Sapporo, Japó, 063-0813 - Veure al mapa\nTé alguna pregunta per a Kotoni Green Hotel?\nBarri Sapporo Oest Shiroishi-ku Estació de Sapporo Chūō-ku Susukino Chūō-ku\nMés informació sobre Kotoni Green Hotel\nConstruit a l'any 1997, Kotoni Green Hotel és un extra de distinció per a Sapporo i una el·lecció intel·ligent per als viatgers. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Un ambient ben cuidat i la seva proximitat a Kolutena I, Kotoni Tondenhei Village Site, Sapporodaiichi Hospital donen a aquest hotel un encant especial.\nAprofiti's de la riquesa de serveis i avantatges d'aquest hotel de Sapporo. Per a la comoditat i comfort dels seus clients, l'hotel ofereix Wi-Fi gratuït en totes les habitacions, Zones públiques amb Wi-Fi, aparcament de cotxes, servei de bugaderia, ascensor.\nL'hotel compta amb 149 precioses habitacions, i totes inclouen te inclòs, tovalloles, catifes, sabatilles, llençols. A més, l'oci que l'hotel ofereix assegurarà que tengui molt a fer durant el dia. Amb una localització ideal i amb comoditats imbatibles, Kotoni Green Hotel no troba competidors en cap categoria.\nCost de l'esmorzar (a menys que estigui inclòs al preu de l'habitació): 760 JPY


04 Mar Torre-ramona, Sorprenent i misteriosa & Bodegues Sumarroca\nPublicat a les 14:28h a "Torre-Ramona: Sorprenent i misteriosa", Activitats a realitzar, Enoturisme\nCultura i vi: Ruta guiada pel poble medieval de Torre-ramona i visita a Bodegues Sumarroca amb un toc de vermut. Diumenge 12 de març, i com cada segon diumenge de mes, es podrà gaudir de la visita guiada pel sorprenent i misteriós poble medieval de Torre-ramona, seu del Festival de Música a les vinyes. Durant el recorregut es visitarà l'interior de l'església de Sant Joan Sesrovires, el taller de pintura de Catherine Bergsrud, el Palau Gralla i la Confraria del Cava...\n23 Des Cursa de Muntanya El Salt del Llop – Sant Silvestre\nPublicat a les 11:07h a Activitats a realitzar, Esport\nDilluns, 26 de desembre, dia de Sant Esteve, tindrà lloc una nova edició de la Sant Silvestre de Muntanya del Penedès que arrencarà a Torre-ramona i continuarà pels volts del Castell de Subirats. Cursa festiva nadalenca, apta per competir per aquells que ho volen o per gaudir d'un trot al teu ritme o caminant. La matinal començarà amb una MINI-CURSA, a les 10 h, per als més petits (fins a 8 anys). Amb una distància de 500 metres pels nens i nenes...